บาทเปิด 33.67 บาทต่อดอลลาร์ แข็งค่า
เงินบาทเปิดตลาด 33.67 บาทต่อดอลลาร์ แข็งค่า สวนทางตลาด ขานรับนโยบายเปิดประเทศ
12 ต.ค. 2564

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้ที่ระดับ 33.67 บาท/ดอลลาร์ แข็งค่าจากปิดตลาดเย็นวานนี้ที่ระดับ 33.88 บาท/ดอลลาร์ เงินบาทเคลื่อนไหวสวนทางกับตลาดโลกที่ดอลลาร์แข็งค่า โดยมีปัจจัยหนุนจากการแถลงข่าวของนายกรัฐมนตรีเรื่องการเปิดประเทศในวันที่ 1 พ.ย.64 เมื่อคืนนี้"บาทแข็งค่าเร็วมากจากเย็นวานนี้กว่า 20 สตางค์ ตอบรับปัจจัยบวกด้านการท่องเที่ยวหลังนายกฯ ออกมาแถลงเรื่องเปิดประเทศ แต่อาจเป็นแค่ระยะสั้น เพราะมีแรงกดดันจากราคาน้ำมันที่ปรับตัวสูงขึ้น" นักบริหารเงิน กล่าวนักบริหารเงินประเมินกรอบการเคลื่อนไหวของเงินบาทในวันนี้ไว้ที่ 33.60 - 33.80 บาทดอลลาร์